ජනාධිපතිවරයා මේ බව පැවසූවේ මොනරාගල දිස්ත්‍රික්කයේ දෙමළ ජනතාව මොනරගාල පුස්තකාල ශ්‍රවණාගාරයේ දී පෙරේදා (05) හමු වූ අවස්ථාවේදීය.මොනරාගල දිස්ත්‍රික්කයේ ද්‍රවිඩ ජනතාව හාර දහසකට අධික පිරිසක් එක්ව සිටි මෙම හමුවේදී අදහස් දක්වමින් ජනාධිපතිවරයා ප්‍රකාශ කෙළේ වතුකරයේ ජනතාවගේ දරුවන්ගේ අධ්‍යාපනය ඉහළ නැංවීමට අවධානය යොමු කළ එකම ආණ්ඩුව වර්තමාන ආණ්ඩුව බවයි.කිසිදු බේදයකින් තොරව සෑම නිවසකටම විදුලිය ලබාදීමට ආණ්ඩුව කටයුතු කළ බවත් රටේ ජීවත්වන සියලු ජනතාවට පිරිසිදු පානීය ජලය ලබාදීම ආණ්ඩුවේ ඊළග ඉලක්කය බවත් ජනාධිපතිවරයා පැවසීය.වතුකරයේ ජනතාවගේ සනීපාරක්ෂක පහසුකම් නැංවීමටද ආණ්ඩුව විශේෂ වැඩ කොටසක් ඉටු කළ අතර අද එම ජනතාවගේ ආදායම් මාර්ග ඉහළ ගොස් ඇති බවත් ජනාධිපතිවරයා මෙහිදී පෙන්වා දුන්නේ ය.ඇමැතිවරුන් වන ආරුමුගන් තොණ්ඩමන්, ජොන්ස්ටන් ප‍්‍රනාන්දු, ඉන්දික බණ්ඩාරනායක, පාර්ලිමේන්තු මන්ත්‍රී රොෂාන් රණසිංහ මහත්වරුන් ඇතුළු පිරිසක්ද මීට එක්ව සිටියහ.